Publication: Magyar Közlöny
Issue: MK-2007-63 (Year: 2007, Number: 63)
Era: 2004-2010
Section: szóló 2004. évi XXXIV. törvény gondozása,
Paragraph Index: 542

3. Az innovációt ösztönző jogszabályi környezet alakítása. A Főosztály munkáját főosztályvezető vezeti, akit az általános jogkörű főosztályvezetőhelyettes helyettesít. A Főosztály szervezetileg nem tagolódik osztályokra. A Főosztály stratégiai feladatai: 1. a K+F- és az innováció-politikát, ezen belül a szellemi tulajdon hasznosítását érintő kormányzati döntések, stratégiák előkészítése és megvalósítása, 2. a K+F és innovációs vonatkozású kormányzati programok stratégiai tervezése, 3. az innovációt ösztönző jogszabályi környezet alakítása, 4. K+F és innovációs szakmapolitikai tartalom szolgáltatása a vállalkozás-fejlesztési politika alakításához, 5. intézkedések kidolgozása az innovatív kis- és középvállalkozások fejlődését segítő eszköztár és intézményrendszer bővítésére, javaslattétel a kockázati tőke, illetve más tőkejuttatási formák befogadását elősegítő inkubációs projektek támogatására. A Főosztály operatív feladatai: 6. szakmai háttér és koordináció biztosítása a K+F és innovációs vonatkozású működőtőke-befektetések, és a nemzetközi jelentőségű K+F beruházások döntéselőkészítéséhez, 7. a K+F- és innováció-politikát érintő hazai és nemzetközi adatok, indikátorok gyűjtése és elemzése, ezek alapján benchmarking vizsgálatok végzése, 8. a K+F és innovációs értéklánc hálózati kapcsolatainak fejlesztésében való közreműködés, 9. a gazdasági versenyképesség K+F és innovációs vonatkozásaival foglalkozó EU-s és hazai bizottságokban, munkacsoportokban a minisztérium szakmai szempontjainak képviselete, 10. az EU Versenyképességi és Innovációs Programjának (CIP) hazai koordinációjának ellátása, 11. részvétel a K+F és az innováció társadalmi ismertségét, elismertségét segítő programokban, 2007/63. szám 12. programok kidolgozása a vállalkozások szellemi tulajdonvédelmi tevékenységének erősítése érdekében, 13. részvétel az innovációs menedzserképzés szakmai tartalmának kialakításában. 14. közreműködés a Titkárságnak a Főosztály működésével kapcsolatos tervezési, szerződéskötési, beszámolási és ellenőrzési feladataiban, 15. szakmai párbeszéd az innováció és a K+F területén a legfontosabb hazai partnerekkel, 16. szakmai előkészítő és háttérmunka az EU Versenyképességi Tanács innovációs és K+F-vonatkozású üléseihez, 17. közreműködés a kiemelkedő magyar találmányok hasznosításában, a kapcsolatépítésben, a finanszírozási források felkutatásában és a piaci bevezetés lehetőségeinek feltárásában, 18. az innováció és a K+F területén szakmai háttérmunka a két- és sokoldalú nemzetközi felsővezetői tárgyalásokhoz, 19. a magyar találmányok hasznosításával kapcsolatos információs és ügyfélszolgálati feladatok ellátása, 20. a Magyar Szabadalmi Hivatalhoz kötődő díjrendelet szakmai megalapozása és kezelése. 5.5. INFOKOMMUNIKÁCIÓS, E-GAZDASÁG FŐOSZTÁLY A Főosztály küldetése: A főosztály általános feladata az információs társadalom terjedését korlátozó tényezők felszámolása, és a fokozottabb fejlődés elősegítése a hozzáférés, a tartalom, a motiváció, a képzettség és a biztonság területén szabályozási, közpolitikai és támogatási eszközök összehangolt alkalmazásával, a gazdasági versenyképesség és a társadalmi kohézió erősítése céljából. Kiemelt célok:

Source: https://magyarkozlony.hu/hivatalos-lapok/1330e90a3dc049f3c839c496f1fa1253d39f75ba/dokumentumok/cfb7404ce61818cdad5ec2934f76ce18c80e0745/letoltes